				|

		52013PC0595

			Návrh ROZHODNUTIE RADY, ktorým sa členským štátom povoľuje, aby v záujme Európskej únie podpísali a/alebo ratifikovali Medzinárodný dohovor Medzinárodnej námornej organizácie o normách výcviku, kvalifikácie a strážnej služby posádky rybárskych plavidiel z roku 1995 /* COM/2013/0595 final - 2013/0285 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
Dňa 7. júla 1995 bol na medzinárodnej
konferencii v Londýne, ktorá sa konala od 26. júna do 7. júla 1995 za
účasti 74 vlád vrátane 22 súčasných členských štátov Európskej
únie, prijatý Medzinárodný dohovor Medzinárodnej námornej organizácie o normách
výcviku, kvalifikácie a strážnej služby posádky rybárskych plavidiel
(ďalej len „dohovor STCW-F“).
Osobitný dohovor určený pre posádky
rybárskych plavidiel bol potrebný, lebo spolu s ďalšími druhmi posádky
bola vyňatá z rozsahu pôsobnosti Medzinárodného dohovoru IMO o normách
výcviku, kvalifikácie a strážnej služby námorníkov z roku 1978 (dohovor STCW).
Dohovor STCW bol prvým medzinárodne dohodnutým nástrojom na riešenie otázky
minimálnych noriem spôsobilosti námorníkov. Jeho vykonávanie sa stanovilo v
smernici 2008/106/ES, ktorá bola zmenená smernicou 2012/35/EÚ.
Cieľom dohovoru STCW-F je
zabezpečiť, aby boli pracovníci na palube rybárskych lodí
kvalifikovaní (a mohli túto kvalifikáciu preukázať úradným osvedčením)
a pracovne spôsobilí (na základe lekárskej prehliadky), čím sa počas
operácií na palube námorných lodí minimalizuje potenciálne ohrozenie
bezpečnosti života a/alebo majetku na mori alebo ohrozenie morského
prostredia. V dohovore sa vyžaduje, aby zamestnanci mali minimálne znalosti v
určitých špecifických oblastiach a určitú minimálnu prax na palube
plavidla.
Jedným z cieľov dohovoru je
dosiahnuť a udržiavať rovnaké podmienky v odvetví rybárstva
podporovaním odborného vzdelávania. Odborná spôsobilosť posádky rybárskych
plavidiel sa osvedčuje v súlade s dohovorom.
Ustanovenia sú povinné len pre plavidlá s
dĺžkou 24 metrov a viac a s výkonom pohonu 750 kW alebo viac a týkajú
sa veliteľov lodí, dôstojníkov, strojných dôstojníkov a radistov. Vládam
sa však odporúča, aby na plavidlách s dĺžkou 24 metrov a viac
zaviedli odbornú prípravu aj pre lodníkov, pričom základný
bezpečnostný výcvik je povinný pre všetkých členov posádky rybárskych
plavidiel.
Pokiaľ ide o oblasť odborných
kvalifikácií, smernicou 2005/36/ES sa v súlade s právom na voľný pohyb
pracovníkov stanovujú jasné pravidlá o vzájomnom uznávaní kvalifikácií medzi
členskými štátmi v rámci takzvaného „všeobecného systému uznávania“.
Smernica sa vzťahuje na štátnych
príslušníkov EÚ, ktorí si želajú vykonávať povolanie v inom členskom
štáte, v ktorom je toto povolanie regulované. Všeobecný systém uznávania
vyžaduje porovnanie odbornej kvalifikácie uchádzača o zamestnanie vrátane
príslušnej odbornej praxe s požiadavkami, ktoré sa na túto kvalifikáciu a prax
vzťahujú v hostiteľskom členskom štáte. Porovnávanie sa vykoná v
prísne dodržiavanej lehote. Len v prípade závažných rozdielov môže
hostiteľský členský štát uložiť kompenzačné opatrenia,
ktoré môžu mať podobu skúšky spôsobilosti alebo adaptačného obdobia.
Smernica sa vzťahuje na všetky regulované
povolania okrem prípadov, v ktorých sú pre dané povolanie a v súlade so zásadou
lex specialis v samostatnom právnom predpise, ktorý je v súlade s právom
EÚ, stanovené iné osobitné pravidlá priamo súvisiace s uznávaním odborných
kvalifikácií.
Profesionálna činnosť súvisiaca s
dohovorom STCW-F sa reguluje vo väčšine členských štátov.
Naopak, v dohovore STCW-F sa nestanovuje
systém uznávania odborných kvalifikácií, ktorý by sa podobal na systém
stanovený v smernici 2005/36/ES. V dohovore STCW-F sa nepripúšťa
používanie osvedčení vydaných štátmi, ktoré nie sú zmluvnými stranami
dohovoru. Členské štáty však majú povinnosť dodržiavať právo EÚ,
konkrétne ustanovenia uvedené v smernici 2005/36/ES.
V súlade s judikatúrou Súdneho dvora o
vonkajšej právomoci týkajúcou sa Európskej dohody o práci osádok vozidiel v
medzinárodnej cestnej doprave (AETR) členské štáty nesmú ratifikovať
dohovor STCW-F bez povolenia Európskej únie, keďže ustanovenia o uznávaní
regulovaných povolaní, ktoré vykonávajú občania EÚ na palube rybárskych
plavidiel, majú vplyv na výkon výlučnej právomoci Európskej únie v tejto
oblasti.
Pokiaľ ide o členské štáty, ktoré
dohovor ratifikovali ešte predtým, než navrhované rozhodnutie nadobudne
účinnosť, sú povinné generálnemu tajomníkovi IMO predložiť
vyhlásenie, v ktorom potvrdia, že v prípade konfliktu vo vzťahoch medzi
členskými štátmi má prednosť právo EÚ.
2.           KONZULTÁCIE SO
ZAINTERESOVANÝMI STRANAMI A POSÚDENIE VPLYVU
Konzultácie so zainteresovanými stranami
Výbor pre odvetvový sociálny dialóg v oblasti
morského rybolovu vyzval Komisiu, aby podnikla iniciatívy zamerané na urýchlené
vykonávanie dohovoru STCW-F.
Podpora ratifikácie a presadzovanie
ďalších medzinárodných noriem týkajúcich sa životných a pracovných
podmienok v odvetví rybolovu, akou je napríklad Dohovor Medzinárodnej
organizácie práce (MOP) o práci v odvetví rybárstva (č. 188), je v súlade
s činnosťou Výboru pre odvetvový sociálny dialóg v oblasti morského
rybolovu a Európskej komisie. Cieľom dohovoru C 188 je
zabezpečiť rybárom dôstojné pracovné podmienky.
Komisia v súčasnosti posudzuje
žiadosť sociálnych partnerov EÚ v odvetví morského rybárstva, aby sa
vykonávala ich dohoda z 8. mája 2013 týkajúca sa transpozície ustanovení MOP C 188
podľa článku 155 ZFEÚ.
Získavanie a využívanie expertízy
Externá expertíza nebola potrebná.
Posúdenie vplyvu
Irelevantné.
Z tohto dôvodu nie je potrebné
zvažovať viaceré možnosti.
3.           PRÁVNE PRVKY NÁVRHU
Zhrnutie navrhovaného opatrenia
Vzhľadom na skutočnosť, že právomoc,
pokiaľ ide o uznávanie odborných kvalifikácií, patrí Európskej únii,
členské štáty nemôžu dohovor ratifikovať bez povolenia Európskej
únie. Komisia navrhuje Rade, aby povolila členským štátom v záujme
Európskej únie ratifikovať dohovor STCW-F.
Povolenie sa členským štátom udeľuje
pod podmienkou, že pri ukladaní ratifikačných listín vyjadria výhradu v
takom zmysle, že v ich vzájomných vzťahoch sa bude aj naďalej
uplatňovať právo Európskej únie.
Členské štáty, ktoré už dohovor
ratifikovali, predložia generálnemu tajomníkovi IMO vyhlásenie o tom, že vo
vzťahoch medzi členskými štátmi sa uplatňuje právo Únie týkajúce
sa uznávania odborných kvalifikácií.
Navrhované rozhodnutie preto členským
štátom umožní a pomôže bezodkladne prijať všetky opatrenia potrebné
na ratifikáciu.
Právny základ
Článok 43 ods. 2, článok 46,
článok 53 ods. 1 a článok 62 v spojení s článkom 218 ods. 6
písm. a) bodom v) ZFEÚ.
Zásada subsidiarity
Návrh patrí do výlučnej právomoci Únie. Z
tohto dôvodu sa zásada subsidiarity neuplatňuje v plnej miere.
Zásada proporcionality
Návrh je v súlade so zásadou proporcionality z
týchto dôvodov:
Irelevantné.
Irelevantné.
Výber nástrojov
Navrhovaný nástroj: rozhodnutie Rady
Iné prostriedky by neboli primerané.
4.           VPLYV NA ROZPOČET
Návrh nemá žiadny vplyv na rozpočet
Spoločenstva.
5.           DOPLŇUJÚCE INFORMÁCIE
Podrobné vysvetlenie návrhu
Irelevantné.
2013/0285 (NLE)
Návrh
ROZHODNUTIE RADY,
ktorým sa členským štátom povoľuje,
aby v záujme Európskej únie podpísali a/alebo ratifikovali Medzinárodný dohovor
Medzinárodnej námornej organizácie o normách výcviku, kvalifikácie a strážnej
služby posádky rybárskych plavidiel z roku 1995
(Text s významom pre EHP)
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 43 ods. 2, článok 46,
článok 53 ods. 1 a článok 62 v spojení s článkom 218 ods. 6
písm. a) bodom v),
so zreteľom na návrh Európskej komisie,
so zreteľom na súhlas Európskeho
parlamentu,
keďže:
(1)       Dňa 7. júla 1995 bol na
medzinárodnej konferencii Medzinárodnej námornej organizácie (ďalej len
„IMO“) v Londýne prijatý Dohovor Medzinárodnej námornej organizácie o normách
výcviku, kvalifikácie a strážnej služby posádky rybárskych plavidiel
(ďalej len „dohovor“), ktorý v hlasovaní podporilo 22 zúčastnených
členských štátov.
(2)       Dohovor je významným prínosom
pre odvetvie rybárstva na medzinárodnej úrovni z hľadiska podpory
bezpečnosti života a majetku na mori a ochrany morského prostredia, a
preto je žiaduce, aby sa jeho ustanovenia vykonali čo najskôr.
(3)       Rybolov na mori je jedným z
najnebezpečnejších povolaní a vhodná odborná príprava a kvalifikácie sú
preto kľúčovými nástrojmi na zníženie počtu nehôd. Keď bude
pracovné prostredie v tejto oblasti bezpečnejšie, zamestnanie v posádke
rybárskych plavidiel sa zatraktívni, čo je v záujme európskeho odvetvia
rybolovu. Tento cieľ sa sleduje aj v rámci spoločnej rybárskej
politiky. Dohovor sa konkrétne zameriava na ochranu morského prostredia, ktorá
je jedným z cieľov spoločnej rybárskej politiky.
(4)       V rámci dohôd o partnerstve v
odvetví rybárstva s tretími krajinami je dôležité, aby posádka na palube
plavidiel, ktoré sa plavia pod vlajkou členského štátu EÚ, mala
dostatočnú odbornú kvalifikáciu preukázanú akceptovanými osvedčeniami,
čím sa uľahčí nábor za podmienok stanovených v dohodách.
(5)       Európsky parlament, Rada a
Komisia podporujú bezpečnosť na mori a bezpečnosť pri
práci, ako aj zvyšovanie odbornej kvalifikácie pracovníkov na palube rybárskych
plavidiel. Európska únia finančne podporuje odbornú prípravu v odvetví
rybolovu, najmä prostredníctvom Rybárskeho fondu.
(6)       Niektoré články dohovoru
patria do výlučnej právomoci Únie, pokiaľ ide o pravidlá Únie
týkajúce sa uznávania odborných kvalifikácií určitých kategórií členov
posádky rybárskych plavidiel, a majú vplyv na ustanovenia zmluvy a sekundárne
právne predpisy Únie, najmä na smernicu 2005/36/ES zo 7. septembra 2005 o
uznávaní odborných kvalifikácií[1]
v súčasnom znení.
(7)       Únia nemôže ratifikovať
dohovor, keďže nie je zmluvnou stranou IMO a dohovor neobsahuje klauzulu,
ktorá by povoľovala organizácii regionálnej ekonomickej integrácie, ktorá
pozostáva zo suverénnych štátov a má právomoc v určitých záležitostiach
upravovaných dohovorom, tento dohovor podpísať, prijať, schváliť
alebo k nemu pristúpiť.
(8)       Niektoré členské štáty
dosiaľ nepodpísali dohovor, zatiaľ čo iné ho už ratifikovali a
uložili ratifikačné listiny. Je v záujme spoločnej rybárskej
politiky, aby tie členské štáty, ktoré doteraz nepodpísali alebo neratifikovali
dohovor, tak urýchlene urobili.
(9)       Za podmienok stanovených v
tomto rozhodnutí sa členským štátom, ktoré sú viazané pravidlami práva
Únie o uznávaní odborných kvalifikácií, preto povoľuje v záujme Únie
dohovor podpísať, prípadne ratifikovať,
PRIJALA TOTO ROZHODNUTIE:
Článok 1
Členským štátom sa povoľuje
podpísať a/alebo ratifikovať Medzinárodný dohovor Medzinárodnej
námornej organizácie o normách výcviku, kvalifikácie a strážnej služby posádky
rybárskych plavidiel z roku 1995, ktorý bol prijatý 7. júla 1995, a to
pokiaľ ide o tie časti, ktoré patria do právomoci Európskej únie.
Povolenie uvedené v prvom odseku je podmienené
tým, že členský štát pri podpise dohovoru a/alebo pri ukladaní
ratifikačnej listiny predloží generálnemu tajomníkovi IMO výhradu, že vo
vzťahoch medzi členskými štátmi sa uplatňuje právo Únie týkajúce
sa uznávania odborných kvalifikácií.
Článok 2
Členské štáty, ktoré dohovor ratifikovali
ešte predtým, než nadobudlo účinnosť toto rozhodnutie, a
neformulovali nijakú výhradu, predložia vyhlásenie, v ktorom potvrdia, že vo
vzťahoch medzi členskými štátmi sa uplatňuje právo Únie týkajúce
sa uznávania odborných kvalifikácií.
Článok 3
Členské štáty sa budú usilovať o
prijatie všetkých potrebných opatrení, aby mohli u generálneho tajomníka
Medzinárodnej námornej organizácie čo najskôr uložiť ratifikačné
listiny k dohovoru, a to najlepšie do 31. decembra 2013. Rada v januári 2014
preskúma, ako napreduje ratifikácia.
Článok 4
Toto rozhodnutie sa uplatňuje dňom
jeho uverejnenia v Úradnom vestníku Európskej únie.
Článok 5
Toto rozhodnutie je určené členským
štátom.
V Bruseli
                                                                       Za
Radu
                                                                       predseda
[1]               Ú. v. EÚ L 255, 30.9.2005, s. 22.


|

52010PC0294

Návrh rozhodnutie Rady, ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu Bt11xGA21 (SYN-BTØ11-1xMON-ØØØ21-9), sú z nej zložené alebo vyrobené (Iba francúzske znenie je autentické) (Text s významom pre EHP)  /* KOM/2010/0294 v konečnom znení - NLE 2010/0157 */

	[pic] | EURÓPSKA KOMISIA |Brusel, 4.6.2010KOM(2010)294 v konečnom znení2010/0157 (NLE)NávrhROZHODNUTIE RADY,ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu Bt11xGA21 (SYN-BTØ11-1xMON-ØØØ21-9), sú z nej zložené alebo vyrobené(Iba francúzske znenie je autentické) (Text s významom pre EHP)DÔVODOVÁ SPRÁVAPriložený návrh rozhodnutia Rady sa týka potravín a krmív, ktoré obsahujú geneticky modifikovanú kukuricu Bt11xGA21, sú z nej zložené alebo vyrobené, v súvislosti s ktorými spoločnosť Syngenta Seeds S.A.S. predložila 31. októbra 2007 príslušnému orgánu Spojeného kráľovstva žiadosť o uvedenie na trh podľa nariadenia (ES) č. 1829/2003 o geneticky modifikovaných potravinách a krmivách.Priložený návrh sa vzťahuje aj na uvádzanie na trh iných produktov, ako sú potraviny a krmivá, ktoré obsahujú kukuricu Bt11xGA21 alebo sú z nej zložené, na účely rovnakého používania ako akákoľvek iná kukurica, s výnimkou kultivácie.Európsky úrad pre bezpečnosť potravín vydal 22. septembra 2009 priaznivé stanovisko v súlade s článkami 6 a 18 nariadenia (ES) č. 1829/2003. Úrad usúdil, že kukurica Bt11xGA21 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zvierat alebo na životné prostredie. Úrad preto dospel k záverom, že je nepravdepodobné, že uvádzanie na trh produktov, ktoré obsahujú kukuricu Bt11xGA21, sú z nej zložené alebo vyrobené, ako sa opisuje v žiadosti, by malo v rámci plánovaného určeného používania nepriaznivé účinky na zdravie ľudí, zvierat alebo na životné prostredie.Na základe týchto skutočností bol návrh rozhodnutia Komisie, ktorým sa povoľuje uvádzať na trh Únie produkty, ktoré obsahujú geneticky modifikovanú kukuricu Bt11xGA21, sú z nej zložené alebo vyrobené, 19. apríla 2010 predložený na hlasovanie Stálemu výboru pre potravinový reťazec a zdravie zvierat. Výbor nevydal žiadne stanovisko: 11 členských štátov (164 hlasov) sa vyslovilo za prijatie, 10 členských štátov (87 hlasov) hlasovalo proti nemu, 3 členské štáty (46 hlasov) sa zdržalo hlasovania a 3 členské štáty (48 hlasov) neboli zastúpené.V dôsledku toho sa od Komisie podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES vyžaduje, aby Rade predložila návrh týkajúci sa opatrení, ktoré sa majú prijať, pričom Rada má tri mesiace na to, aby rozhodla kvalifikovanou väčšinou, a aby informovala Parlament.2010/0157 (NLE)NávrhROZHODNUTIE RADY,ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu Bt11xGA21 (SYN-BTØ11-1xMON-ØØØ21-9), sú z nej zložené alebo vyrobené(Iba francúzske znenie je autentické) (Text s významom pre EHP)RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Európskej komisie,keďže:1.  Dňa 31. októbra 2007 predložila spoločnosť Syngenta Seeds S.A.S. v mene spoločnosti Syngenta Crop Protection AG príslušnému orgánu Spojeného kráľovstva v súlade s článkami 5 a 17 nariadenia (ES) č. 1829/2003 žiadosť o umiestnenie na trh potravín, zložiek potravín a krmiva, ktoré obsahujú kukuricu Bt11xGA21, sú z nej zložené alebo vyrobené (ďalej len „žiadosť“).2.  Žiadosť sa vzťahuje aj na uvádzanie na trh iných produktov, ako sú potraviny a krmivá, ktoré obsahujú kukuricu Bt11xGA21 alebo sú z nej zložené, na účely rovnakého použitia ako akákoľvek iná kukurica, s výnimkou kultivácie. Žiadosť preto v súlade s článkom 5 ods. 5 a článkom 17 ods. 5 nariadenia (ES) č. 1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], ako aj informácie a závery o posúdení rizika vykonaného v súlade so zásadami stanovenými v prílohe II k smernici 2001/18/ES. Zahŕňa takisto plán monitorovania účinkov na životné prostredie podľa prílohy VII k smernici 2001/18/ES.3.  Európsky úrad pre bezpečnosť potravín (ďalej len „EFSA“) vydal 22. septembra 2009 priaznivé stanovisko v súlade s článkami 6 a 18 nariadenia (ES) č. 1829/2003. Úrad usúdil, že kukurica Bt11xGA21 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zvierat alebo na životné prostredie. Preto dospel k záverom, že je nepravdepodobné, že by uvádzanie produktov, ktoré obsahujú kukuricu Bt11xGA21, sú z nej zložené alebo vyrobené, ktoré sú opísané v žiadosti (ďalej len „produkty“), na trh malo v rámci plánovaných spôsobov používania nepriaznivé účinky na zdravie ľudí, zvierat alebo na životné prostredie[3]. Úrad EFSA vo svojom stanovisku zvážil všetky špecifické otázky a pripomienky, ktoré členské štáty vzniesli v rámci konzultácie s príslušnými vnútroštátnymi orgánmi podľa článku 6 ods. 4 a článku 18 ods. 4 uvedeného nariadenia.4.  EFSA vo svojom stanovisku takisto dospel k záveru, že žiadateľom predložený plán monitorovania životného prostredia, ktorého súčasťou je plán všeobecného dohľadu, je v súlade s plánovaným použitím uvedených produktov.5.  Vzhľadom na tieto skutočnosti by sa malo udeliť povolenie, pokiaľ ide o tieto produkty.6.  Podľa nariadenia Komisie (ES) č. 65/2004 zo 14. januára 2004, ktorým sa zavádza systém vypracovania a prideľovania jednoznačných identifikátorov pre geneticky modifikované organizmy[4], by sa mal každému GMO prideliť jednoznačný identifikátor.7.  Podľa stanoviska EFSA sa zdá, že v prípade potravín, zložiek potravín a krmiva, ktoré obsahujú kukuricu Bt11xGA21, sú z nej zložené alebo vyrobené, nie sú potrebné žiadne iné špecifické požiadavky na označovanie ako tie, ktoré sú stanovené v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a produktov iných ako sú potraviny a krmivo, ktoré obsahujú GMO alebo sú z nich zložené, v prípade ktorých sa povolenie žiada, jasne uvedené, že sa predmetné produkty nesmú používať na kultiváciu. Držiteľ povolenia by mal predkladať výročné správy o realizácii a výsledkoch činností stanovených v pláne monitorovania účinkov na životné prostredie. Uvedené výsledky by sa mali predkladať v súlade s rozhodnutím Komisie 2009/770/ES z 13. októbra 2009, ktorým sa zavádzajú štandardné formuláre na oznamovanie výsledkov monitorovania zámerného uvoľnenia geneticky modifikovaných organizmov ako výrobkov alebo zložiek výrobkov do životného prostredia na účel ich umiestňovania na trhu podľa smernice Európskeho parlamentu a Rady 2001/18/ES[5].8.  Stanovisko EFSA podobne neodôvodňuje ukladanie špecifických podmienok alebo obmedzení vzťahujúcich sa na uvádzanie potravín a krmiva na trh a/alebo špecifických podmienok alebo obmedzení vzťahujúcich sa na ich používanie a zaobchádzanie s nimi vrátane požiadaviek monitorovania ich používania po uvedení na trh alebo osobitných podmienok ochrany špecifických ekosystémov/životného prostredia a/alebo zemepisných oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č. 1829/2003.9.  Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do Registra geneticky modifikovaných potravín a krmív Spoločenstva.10.  Článkom 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov, ktorým sa mení a dopĺňa smernica 2001/18/ES[6], sa stanovujú požiadavky na označovanie produktov, ktoré obsahujú GMO, alebo sú z nich zložené.11.  Toto rozhodnutie sa oznámi prostredníctvom Informačného strediska pre biologickú bezpečnosť (Biosafety Clearing House) stranám Kartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) č. 1946/2003 z 15. júla 2003 o cezhraničnom pohybe geneticky modifikovaných organizmov[7].12.  Žiadateľ bol oboznámený s opatreniami stanovenými v tomto rozhodnutí.13.  Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1 Geneticky modifikovaný organizmus a jednoznačný identifikátorGeneticky modifikovanej kukurici Bt11xGA21 ( Zea mays L. ) vymedzenej v písm. b) prílohy k tomuto rozhodnutiu sa v súlade s nariadením (ES) č. 65/2004 prideľuje jednoznačný identifikátor SYN-BTØ11-1xMON-ØØØ21-9.Článok 2PovolenieNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami vymedzenými v tomto rozhodnutí povoľujú tieto produkty:a) potraviny a zložky potravín, ktoré obsahujú kukuricu SYN-BTØ11-1xMON-ØØØ21-9, sú z nej zložené alebo vyrobené;b) krmivo, ktoré obsahuje kukuricu SYN-BTØ11-1xMON-ØØØ21-9, je z nej zložené alebo vyrobené;c) produkty iné ako potraviny a krmivo, ktoré obsahujú kukuricu SYN-BTØ11-1xMON-ØØØ21-9 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Článok 3 Označovanie1. Na účely požiadaviek na označovanie produktov stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2. Na označení produktov obsahujúcich kukuricu SYN-BTØ11-1xMON-ØØØ21-9 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c), je uvedené „neurčené na kultiváciu“.Článok 4 Monitorovanie účinkov na životné prostredie1. Držiteľ povolenia zabezpečí zavedenie a vykonávanie plánu monitorovania účinkov na životné prostredie podľa písm. h) prílohy.2. Držiteľ povolenia predkladá Komisii výročné správy o vykonávaní a výsledkoch činností stanovených v tomto pláne monitorovania v súlade s rozhodnutím 2009/770/ES.Článok 5Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do Registra Spoločenstva pre geneticky modifikované potraviny a krmivá.Článok 6Držiteľ povoleniaDržiteľom povolenia je spoločnosť Syngenta Seeds S.A.S., Francúzsko, zastupujúca spoločnosť Syngenta Crop Protection AG, Švajčiarsko.Článok 7PlatnosťToto rozhodnutie sa uplatňuje počas obdobia 10 rokov od dátumu jeho oznámenia.Článok 8AdresátToto rozhodnutie je učené spoločnosti Syngenta Seeds S.A.S., Chemin de l'Hobit 12, BP 27 – F-31790 Saint-Sauveur - Francúzsko.V BruseliZa RadupredsedaPRÍLOHAa) Žiadateľ a držiteľ povolenia:Názov : Syngenta Seeds S.A.S.Adresa : Chemin de l'Hobit 12, BP 27 – F-31790 Saint-Sauveur – Francúzskov mene spoločnosti Syngenta Crop Protection AG – Schwarzwaldallee 215 – CH 4058 Basle – Švajčiarskob) Určenie a špecifikácia produktov:(1) potraviny a zložky potravín, ktoré obsahujú kukuricu SYN-BTØ11-1xMON-ØØØ21-9, sú z nej zložené alebo vyrobené;(2) krmivo, ktoré obsahuje kukuricu SYN-BTØ11-1xMON-ØØØ21-9, je z nej zložené alebo vyrobené;(3) produkty iné ako potraviny a krmivo, ktoré obsahujú kukuricu SYN-BTØ11-1xMON-ØØØ21-9 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Geneticky modifikovaná kukurica SYN-BTØ11-1xMON-ØØØ21-9, opísaná v žiadosti, sa získava krížením kukurice obsahujúcej SYN-BTØ11-1 a MON-ØØØ21-9 a vyjadruje proteín Cry1Ab, ktorý jej poskytuje ochranu proti určitým škodcom z radu Lepidoptera, proteín CP4 mEPSPS, ktorý jej dáva schopnosť tolerancie voči glyfosátovým herbicídom a proteín PAT, ktorý jej dáva schopnosť tolerancie na herbicíd na báze glufosinátu amónneho.c) Označovanie:(1) Na účely požiadaviek na špecifické označovanie, ktoré sú stanovené v článku 13 ods. 1 a článku 25 ods. 2 nariadenia (ES) č. 1829/2003, a v článku 4 ods. 6 nariadenia (ES) č. 1830/2003, je „názov organizmu“ „kukurica“.(2) Na označení produktov obsahujúcich kukuricu SYN-BTØ11-1xMON-ØØØ21-9 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c) tohto rozhodnutia, je uvedené „neurčené na kultiváciu“.d) Metóda detekcie:-  špecifické metódy kvantitatívnej PCR v reálnom čase špecifické pre jednotlivé prípady pre geneticky modifikovanú kukuricu SYN-BTØ11-1 a kukuricu MON-ØØØ21-9 schválené v prípade kukurice SYN-BTØ11-1xMON-ØØØ21-9 .-  schválená pre osivá referenčným laboratóriom Spoločenstva zriadeným v zmysle nariadenia (ES) č. 1829/2003 a uverejnená na webovej stránke http://gmo-crl.jrc.ec.europa.eu/statusofdoss.htm;-  referenčný materiál: ERM®-BF412 (v prípade SYN-BTØ11-1) dostupný na internetovej stránke Spoločného výskumného centra (JRC) Európskej komisie, Inštitútu pre referenčné materiály a merania (IRMM) https://irmm.jrc.ec.europa.eu/rmcatalogue a AOCS 0407 (v prípade MON-ØØØ21-9) dostupný na internetovej stránke the American Oil Chemists Society http://www.aocs.org/tech/crme) Jednoznačný identifikátor:SYN-BTØ11-1xMON-ØØØ21-9f) Informácie požadované podľa prílohy II ku Kartagenskému protokolu o biologickej bezpečnosti k Dohovoru o biologickej diverzite:Stredisko pre výmenu informácií o biologickej bezpečnosti (Biosafety Clearing-House), záznam ID: pozri [ vyplní sa pri oznámení ].g) Podmienky alebo obmedzenia týkajúce sa uvádzania týchto produktov na trh, ich používania alebo zaobchádzania s nimi:nevyžadujú sa.h) Plán monitorovaniaPlán monitorovania vplyvov na životné prostredie podľa prílohy VII k smernici 2001/18/ES.[Odkaz: plán uverejnený na internete ]i) Požiadavky týkajúce sa monitorovania používania potravín určených na ľudskú spotrebu po ich uvedení na trhnevyžadujú sa.Poznámka: je možné, že odkazy na príslušné dokumenty bude potrebné priebežne upravovať. Tieto úpravy sa verejnosti sprístupnia formou aktualizácie Registra Spoločenstva pre geneticky modifikované potraviny a krmivá. [1] Ú. v. EÚ L 268, 18.10.2003, s. 1.[2] Ú. v. ES L 106, 17.4.2001, s. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2006-020[4] Ú. v. EÚ L 10, 16.1.2004, s. 5.[5] Ú. v. EÚ L 275, 21.10.2009, s. 9.[6] Ú. v. EÚ L 268, 18.10.2003, s. 24.[7] Ú. v. EÚ L 287, 5.11.2003, s. 1.


               EURÓPSKA KOMISIA
            V Bruseli14. 10. 2016
            COM(2016) 658 final
            2016/0322(NLE)
            Návrh
            ROZHODNUTIE RADY
            o uzavretí, v mene Európskej únie, Dohody medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES, nadobudlo účinnosť 21. mája 2014 a uplatňuje sa od 1. januára 2014
                  1
               .

               Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia, takisto nadobudlo účinnosť 21. mája 2014 a uplatňuje sa od 1. januára 2014
                  2
               . V zmysle článku 19 nariadenia (EÚ) č. 515/2014 sa ustanovenia nariadenia (EÚ) č. 514/2014 vzťahujú na nástroj pre finančnú podporu v oblasti vonkajších hraníc a víz ako súčasť Fondu pre vnútornú bezpečnosť (ďalej len „nástroj Fondu pre vnútornú bezpečnosť pre hranice a víza“).

               Účelom nástroja Fondu pre vnútornú bezpečnosť pre hranice a víza je zriadiť mechanizmus solidarity, ktorý bude viazať zúčastnené štáty tými istými európskymi pravidlami, pokiaľ ide o kontrolu vonkajších hraníc v spoločnom záujme a v spoločnom mene. Nástroj Fondu pre vnútornú bezpečnosť pre hranice a víza bude slúžiť na dosiahnutie hlavného cieľa schengenského acquis, ktorým je spoločná zodpovednosť za účinnú kontrolu na vonkajších hraniciach s vysokou a jednotnou úrovňou, ako sa stanovuje v článku 15 nariadenia Európskeho parlamentu a Rady (EÚ) 2016/399. Ide teda o vývoj schengenského acquis.

               V článku 5 ods. 7 nariadenia (EÚ) č. 515/2014 sa stanovuje, že krajiny pridružené k vykonávaniu, uplatňovaniu a vývoju schengenského acquis sa podieľajú na nástroji v súlade s jeho ustanoveniami a že sa dohodnú mechanizmy týkajúce sa ich finančných príspevkov a dodatočných pravidiel potrebných na takúto účasť vrátane ustanovení, ktorými sa zaisťuje ochrana finančných záujmov Únie a právomoc Dvora audítorov vykonávať audit, keďže v príslušných dohodách o pridružení sa takéto pravidlá nestanovujú.

               Cieľom návrhu dohody s Nórskom (ďalej tiež „pridružená krajina“) je stanoviť mechanizmy uvedené v článku 5 ods. 7 nariadenia (EÚ) č. 515/2014 a umožniť Komisii prevziať konečnú zodpovednosť za plnenie rozpočtu nástroja v tejto pridruženej krajine a určiť jej príspevok do rozpočtu Únie v súvislosti s týmto nástrojom.

               Pokiaľ ide o rozpočtové a finančné kontroly, členské štáty podliehajú horizontálnym povinnostiam (napríklad právomoc Dvora audítorov a Európskeho úradu pre boj proti podvodom – OLAF), ktoré vyplývajú buď priamo zo zmluvy, alebo zo sekundárnych právnych predpisov Únie. Tieto povinnosti sa vzťahujú na členské štáty priamo, a preto nie sú stanovené v nariadení (EÚ) č. 515/2014. Pri uplatňovaní článku 5 ods. 7 nariadenia (EÚ) č. 515/2014 sa však prostredníctvom návrhu dohody musia rozšíriť na pridruženú krajinu.

               V záujme ochrany finančných záujmov Únie pred podvodmi a inými nezrovnalosťami sa v nariadení (EÚ) č. 514/2014 stanovuje, že pracovníkom Komisie, Dvora audítorov a úradu OLAF sa umožní vhodný prístup, aby mohli vykonávať kontroly. V článku 5 ods. 9 nariadenia (EÚ) č. 514/2014 sa dodáva, že dohodami o spolupráci s tretími krajinami sa Komisii, Dvoru audítorov a úradu OLAF výslovne udelí právomoc vykonávať takéto audity, kontroly a inšpekcie na mieste. Uvedené sa preto stanovuje v návrhu dohody.

               •Súlad s existujúcimi ustanoveniami v tejto oblasti politiky

                  Neuplatňuje sa.

               •Súlad s ostatnými politikami Únie

                  Neuplatňuje sa.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Keďže cieľom predkladaného návrhu je, aby sa Únia a Nórsko dohodli na mechanizmoch týkajúcich sa príspevku tejto krajiny do nástroja pre finančnú podporu v oblasti vonkajších hraníc a víz na obdobie rokov 2014 – 2020 a o dodatočných pravidlách potrebných na túto účasť, tento návrh na podpis dohody sa zakladá na článku 77 ods. 2 a článku 218 ods. 5 Zmluvy o fungovaní Európskej únie.

               •Potreba navrhovaného rozhodnutia

                  Uzatvorenie dohody s Nórskom je na základe článku 5 ods. 7 nariadenia (EÚ) č. 515/2014 potrebné z dôvodu vytvorenia mechanizmov týkajúcich sa príspevku tejto krajiny do nástroja pre finančnú podporu v oblasti vonkajších hraníc a víz na obdobie rokov 2014 – 2020 a dodatočných pravidiel potrebných na túto účasť.

               •Proporcionalita

                  Neuplatňuje sa.

               •Výber nástroja

                  Neuplatňuje sa.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex-post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Neuplatňuje sa.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa vzhľadom na to, že návrh sa spája s riadením programu a jeho cieľom je podpis medzinárodnej dohody, o ktorej sa rokovalo na základe smerníc na rokovania stanovených Radou.

               •Regulačná vhodnosť a zjednodušenie

                  Neuplatňuje sa.

               •Základné práva

                  Neuplatňuje sa.

               4.VPLYV NA ROZPOČET

               V článku 10 návrhu dohody a v prílohe I k nemu sú opísané ustanovenia týkajúce sa ročných finančných príspevkov pridruženej krajiny do rozpočtu nástroja Fondu pre vnútornú bezpečnosť pre hranice a víza a ich možné prispôsobenie situácii opísanej v prílohe I.

               5.ĎALŠIE PRVKY

               •Územná pôsobnosť

                  Nariadenie (EÚ) č. 515/2014 predstavuje vývoj schengenského acquis. Vzhľadom na to vychádza táto dohoda s Nórskom takisto zo schengenského acquis.

                  V súlade s článkami 1 a 2 Protokolu č. 22 o postavení Dánska, ktorý je pripojený k ZEÚ a ZFEÚ, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. V súlade s článkom 4 uvedeného protokolu sa Dánsko do šiestich mesiacov po prijatí tohto návrhu Radou rozhodne o tom, či navrhnuté rozhodnutie prenesie do svojho vnútroštátneho práva.

                  Keďže tento návrh predstavuje vývoj prvkov schengenského acquis, ktorého sa Spojené kráľovstvo a Írsko nezúčastňujú, nebudú ním viazané ani nebudú podliehať jeho uplatňovaniu v súlade s rozhodnutiami Rady 2000/365/ES
                     3
                   a 2002/192/ES
                     4
                  .

               •Plány vykonávania, spôsob monitorovania, hodnotenia a podávania správ

                  V článku 17 dohody sú uvedené mechanizmy podávania správ a monitorovania, ktoré sa majú uplatňovať. Nórsko má do 15. februára každého roku a až do roku 2022 vrátane predkladať Komisii výročnú správu o vykonávaní za predchádzajúci rozpočtový rok.

               •Vysvetľujúce dokumenty (v prípade smerníc)

                  Neuplatňuje sa.

               •Podrobné vysvetlenie konkrétnych ustanovení návrhu

                  Nevyžaduje sa.

               Vzhľadom na uvedené skutočnosti Komisia navrhuje, aby Rada po získaní súhlasu Európskeho parlamentu schválila dohodu s Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020.

               2016/0322 (NLE)

               Návrh

               ROZHODNUTIE RADY

               o uzavretí, v mene Európskej únie, Dohody medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 a článok 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu
                  5
               ,

               keďže:

               (1)V súlade s rozhodnutím Rady 2016/XXX z [...] Európska komisia podpísala dňa [...] Dohodu medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020 („dohoda“), s výhradou jej uzavretia.

               (2)V nariadení Európskeho parlamentu a Rady (EÚ) č. 515/2014
                  6
                zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz na obdobie rokov 2014 až 2020, sa v článku 5 ods. 7 stanovuje, že krajiny pridružené k vykonávaniu, uplatňovaniu a vývoju schengenského acquis by sa mali podieľať na nástroji v súlade s jeho ustanoveniami a že by sa mali dohodnúť mechanizmy týkajúce sa ich finančných príspevkov a dodatočných pravidiel potrebných na takúto účasť vrátane ustanovení, ktorými sa zaisťuje ochrana finančných záujmov Únie a právomoc Dvora audítorov vykonávať audit.

               (3)V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (4)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis; Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu
                  7
               .

               (5)Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                  8
               ; Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)Dohoda by sa mala schváliť,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020.

               Text dohody je pripojený k tomuto rozhodnutiu.

               Článok 2

               Predsedu Rady určí osobu(-y) splnomocnenú(-é) vydať v mene Európskej únie oznámenie podľa článku 19 ods. 2 dohody s cieľom vyjadriť súhlas Európskej únie s tým, že bude touto dohodou viazaná.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     Predseda

                     (1)
                  Ú. v. EÚ L 150, 20.5.2014, s. 143.

                     (2)
                  Ú. v. EÚ L 150, 20.5.2014, s. 112.

                     (3)
                  Rozhodnutie Rady z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (4)
                  Rozhodnutie Rady z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

                     (5)
                  Ú. v. EÚ C , , s. .

                     (6)
                  Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

                     (7)
                  Rozhodnutie Rady z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (8)
                  Rozhodnutie Rady z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

    ---documentbreak---

               EURÓPSKA KOMISIA
            V Bruseli14. 10. 2016
            COM(2016) 658 final
            PRÍLOHA
            k
            návrhu ROZHODNUTIA RADY
            o uzavretí, v mene Európskej únie, Dohody medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               PRÍLOHA

               k

               návrhu ROZHODNUTIA RADY

               o uzavretí, v mene Európskej únie, Dohody medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               EURÓPSKA ÚNIA, ďalej len „Únia“

               a

               NÓRSKE KRÁĽOVSTVO, ďalej len „Nórsko“,

               ďalej len „zmluvné strany“

               SO ZRETEĽOM na Dohodu uzatvorenú medzi Radou Európskej únie a Islandskou republikou a Nórskym kráľovstvom o pridružení týchto štátov k vykonávaniu, uplatňovaniu a rozvoju schengenského acquis
                  1
                (ďalej len „dohoda o pridružení s Nórskom“),

               KEĎŽE:

               (1)Únia nariadením Európskeho parlamentu a Rady (EÚ) č. 515/2014 zriadila ako súčasť Fondu pre vnútornú bezpečnosť nástroj pre finančnú podporu v oblasti vonkajších hraníc a víz
                  2
               .

               (2)Nariadenie (EÚ) č. 515/2014 predstavuje vývoj schengenského acquis v zmysle dohody o pridružení s Nórskom.

               (3)Keďže nariadenie Európskeho parlamentu a Rady (EÚ) č. 514/2014
                  3
                má priamy vplyv na uplatňovanie ustanovení nariadenia (EÚ) č. 515/2014, a teda sa dotýka jeho právneho rámca, a keďže postupy stanovené v dohode o pridružení s Nórskom sa uplatnili na účely prijatia nariadenia (EÚ) č. 514/2014, ktoré bolo oznámené Nórsku, zmluvné strany uznávajú, že nariadenie (EÚ) č. 514/2014 predstavuje vývoj schengenského acquis v zmysle dohody o pridružení s Nórskom, pokiaľ je to potrebné na vykonávanie nariadenia (EÚ) č. 515/2014.

               (4)V článku 5 ods. 7 nariadenia (EÚ) č. 515/2014 sa stanovuje, že krajiny pridružené k vykonávaniu, uplatňovaniu a vývoju schengenského acquis – medzi ktoré patrí Nórsko – sa podieľajú na nástroji v súlade s jeho ustanoveniami, a že by sa mali dohodnúť mechanizmy, v rámci ktorých sa stanovia finančné príspevky uvedených krajín, a dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Únie a právomoc Dvora audítorov vykonávať audit.

               (5)Nástroj pre finančnú podporu v oblasti vonkajších hraníc a víz ako súčasť Fondu pre vnútornú bezpečnosť (ďalej len „nástroj Fondu pre vnútornú bezpečnosť pre hranice a víza“) predstavuje osobitný nástroj v kontexte schengenského acquis, ktorý má zabezpečiť rozdelenie záťaže a finančnej podpory v oblasti politiky týkajúcej sa vonkajších hraníc a víz v členských štátoch a pridružených štátoch.

               (6)V článku 60 nariadenia Európskeho parlamentu a Rady (EÚ, Euratom) č. 966/2012
                  4
                sú stanovené pravidlá týkajúce sa nepriameho hospodárenia, ktoré sa uplatňujú v prípade, ak sa tretie krajiny, vrátane pridružených štátov, poveria úlohami súvisiacimi s plnením rozpočtu.

               (7)
                     V článku 17 ods. 4 nariadenia (EÚ) č. 514/2014 sa stanovuje oprávnenosť výdavkov vynaložených v roku 2014 zodpovedným orgánom, ktorý ešte nebol formálne určený, čím sa zaistí bezproblémový prechod medzi Fondom pre vonkajšie hranice a Fondom pre vnútornú bezpečnosť. Podobne je dôležité, aby sa v tejto dohode zohľadnil rovnaký zámer. Vzhľadom na to, že táto dohoda nevstúpila do platnosti do konca roku 2014, je nevyhnutné zabezpečiť oprávnenosť výdavkov, ktoré vznikli pred formálnym určením zodpovedného orgánu, za predpokladu, že systémy riadenia a kontroly, ktoré sa používali pred určením, sú v podstate rovnaké, ako tie, ktoré platia po formálnom určení zodpovedného orgánu.

               (8)Na zjednodušenie výpočtu a použitia ročných príspevkov, ktoré má Nórsko zaplatiť do nástroja Fondu pre vnútornú bezpečnosť pre hranice a víza, sa jeho príspevky na obdobie rokov 2014 – 2020 uhradia v piatich ročných splátkach v období od roku 2016 do roku 2020. Ročné príspevky sú v období od roku 2016 do roku 2018 stanovené v pevných sumách a o príspevku na roky 2019 a 2020 sa rozhodne v roku 2019 na základe hrubého domáceho produktu všetkých štátov zúčastňujúcich sa na nástroji Fondu pre vnútornú bezpečnosť pre hranice a víza, pričom sa zohľadnia skutočne zrealizované platby,

               SA DOHODLI TAKTO:

               Článok 1

               Rozsah pôsobnosti

               V tejto dohode sa stanovujú dodatočné pravidlá potrebné na účasť Nórska na nástroji Fondu pre vnútornú bezpečnosť pre hranice a víza v súlade s nariadením (EÚ) č. 515/2014.

               Článok 2

               Finančné hospodárenie a kontrola

               1.
                     Nórsko príjme potrebné opatrenia na zabezpečenie súladu s ustanoveniami vzťahujúcimi sa na finančné hospodárenie a kontrolu, ktoré sú stanovené v Zmluve o fungovaní Európskej únie (ZFEÚ) a v práve Únie vychádzajúcom zo ZFEÚ.

               Ustanovenia ZFEÚ a sekundárnych právnych predpisov uvedené v prvom pododseku sú tieto:

               a)článok 287 ods. 1, 2 a 3 ZFEÚ;

               b)články 30, 32 a 57, článok 58 ods. 1 písm. c) bod i), článok 60 a články 79 ods. 2 a 108 ods. 2 nariadenia (EÚ, Euratom) č. 966/2012;

               c)články 32, 38, 42, 84, 88, 142 a 144 delegovaného nariadenia Komisie (EÚ) č. 1268/2012
                  5
               ;

               d)nariadenie Rady (Euratom, ES) č. 2185/96
                  6
               ;

               e)nariadenie Európskeho parlamentu a Rady (EÚ, Euratom) č. 883/2013
                  7
               .

               Zmluvné strany môžu rozhodnúť o zmene tohto zoznamu na základe vzájomnej dohody.

               2.
                     Nórsko uplatňuje ustanovenia uvedené v odseku 1 na svojom území v súlade s touto dohodou.

               Článok 3

               Dodržiavanie zásady riadneho finančného hospodárenia

               Finančné prostriedky, ktoré sa pridelia Nórsku v rámci nástroja Fondu pre vnútornú bezpečnosť pre hranice a víza, sa použijú v súlade so zásadou riadneho finančného hospodárenia.

               Článok 4

               Dodržiavanie zásady o konflikte záujmov

               Všetkým účastníkom finančných operácií a akýmkoľvek iným osobám zapojeným do plnenia rozpočtu a hospodárenia s rozpočtovými prostriedkami vrátane jeho prípravných aktov, auditu alebo kontroly, ktorí pôsobia na území Nórska, sa zakazuje akékoľvek konanie, ktoré môže priviesť ich vlastné záujmy do konfliktu so záujmami Únie.

               Článok 5

               Vykonateľnosť

               Rozhodnutia prijaté Komisiou, ktorými sa ukladá peňažný záväzok osobám iným než sú štáty, sa vykonávajú na území Nórska.

               Vykonávanie sa riadi predpismi občianskeho súdneho konania platnými v Nórsku. Doložku vykonateľnosti pripojí k rozhodnutiu, a to len na základe jedinej formálnej náležitosti – overenia pravosti predmetného rozhodnutia, vnútroštátny orgán, ktorý na tento účel určí vláda Nórska a oznámi ho Komisii.

               Ak sú na žiadosť Komisie splnené tieto formálne náležitosti, Komisia môže o výkon rozhodnutia v súlade s vnútroštátnym právom požiadať priamo príslušný orgán.

               Výkon rozhodnutia sa môže pozastaviť len rozhodnutím Súdneho dvora Európskej únie. Sťažnosti na protiprávny spôsob výkonu rozhodnutia však podliehajú právomoci súdov Nórska.

               Článok 6

               Ochrana finančných záujmov Únie pred podvodom

               1.Nórsko

               a)zamedzí podvodom a iným protiprávnym konaniam poškodzujúcim finančné záujmy Únie prostredníctvom opatrení, ktoré majú pôsobiť odradzujúco, a tak, aby poskytovali účinnú ochranu v Nórsku;

               b)prijme na zamedzenie podvodom poškodzujúcim finančné záujmy Únie rovnaké opatrenia, aké prijíma na zamedzenie podvodom poškodzujúcim jeho vlastné finančné záujmy, a

               c)koordinuje svoju činnosť zameranú na ochranu finančných záujmov Únie s členskými štátmi a Komisiou.

               2.Nórsko prijme rovnaké opatrenia ako tie, ktoré prijala Únia v súlade s článkom 325 ods. 4 ZFEÚ, ktoré sa uplatňujú v čase podpísania tejto dohody.

               Zmluvné strany sa môžu spoločne dohodnúť, že ak Únia v súlade s týmto článkom prijme akékoľvek následné opatrenia, prijmú uvedené strany rovnaké opatrenia.

               Článok 7

               Kontroly a inšpekcie Komisie (OLAF) na mieste

               Bez toho, aby boli dotknuté práva Komisie podľa článku 5 ods. 8 nariadenia (EÚ) č. 514/2014, je Komisia (Európsky úrad pre boj proti podvodom – OLAF) oprávnená vykonávať kontroly a inšpekcie na mieste na území Nórska, pokiaľ ide o nástroj Fondu pre vnútornú bezpečnosť pre hranice a víza, v súlade s podmienkami stanovenými v nariadení (Euratom, ES) č. 2185/96.

               Orgány Nórska uľahčujú kontroly a inšpekcie na mieste, ktoré sa môžu vykonávať spoločne s týmito orgánmi, ak si to želajú.

               Článok 8

               Dvor audítorov

               V súlade s článkom 287 ods. 3 ZFEÚ a prvou časťou, hlavou X, kapitolou 1 nariadenia (EÚ, Euratom) č. 966/2012 má Dvor audítorov v súvislosti s nástrojom Fondu pre vnútornú bezpečnosť pre hranice a víza možnosť vykonávať audity v priestoroch akéhokoľvek orgánu, ktorý spravuje príjmy alebo výdavky v mene Únie na území Nórska, ako aj v priestoroch akejkoľvek fyzickej alebo právnickej osoby, ktorá prijíma platby z rozpočtu.

               Audity v Nórsku vykonáva Dvor audítorov v súčinnosti s vnútroštátnymi audítorskými orgánmi alebo, ak tieto orgány nemajú potrebné právomoci, v súčinnosti s príslušnými vnútroštátnymi útvarmi. Dvor audítorov a vnútroštátne audítorské orgány Nórska spolupracujú v duchu dôvery, pričom si zachovávajú svoju nezávislosť. Tieto orgány alebo útvary upovedomia Dvor audítorov o tom, či majú v úmysle zúčastniť sa auditu.

               Dvor audítorov má prinajmenšom rovnaké práva, aké má Komisia podľa článku 5 ods. 7 nariadenia (EÚ) č. 514/2014 a článku 7 tejto dohody.

               Článok 9

               Verejné obstarávanie

               Nórsko uplatňuje ustanovenia svojich právnych predpisov o verejnom obstarávaní v súlade s prílohou XVI k Dohode o Európskom hospodárskom priestore
                  8
               .

               Článok 10

               Finančné príspevky

               1.V rokoch 2016 až 2018 prispieva Nórsko do rozpočtu nástroja Fondu pre vnútornú bezpečnosť pre hranice a víza ročnými platbami v súlade s touto tabuľkou:

               (všetky sumy v EUR)

                        2016

                        2017

                        2018

                        Nórsko

                        19 777 712

                        19 777 712

                        19 777 712

               2.Príspevky Nórska v rokoch 2019 a 2020 sa vypočítajú podľa jeho hrubého domáceho produktu (HDP) ako percentuálny podiel HDP všetkých štátov zúčastňujúcich sa na nástroji Fondu pre vnútornú bezpečnosť pre hranice a víza podľa vzorca stanoveného v prílohe.

               3.Finančné príspevky uvedené v tomto článku splatí Nórsko bez ohľadu na dátum prijatia svojho národného programu uvedeného v článku 14 nariadenia (EÚ) č. 514/2014.

               Článok 11

               Použitie finančných príspevkov

               1.Celková výška ročných platieb v rokoch 2016 a 2017 sa pridelí takto:

               a)75 % na preskúmanie v polovici trvania uvedené v článku 8 nariadenia (EÚ) č. 515/2014;

               b)15 % na vývoj systémov IT uvedený v článku 15 nariadenia (EÚ) č. 515/2014, pokiaľ sa príslušné legislatívne akty Únie schvália do 30. júna 2017;

               c)10 % na opatrenia Únie uvedené v článku 13 nariadenia (EÚ) č. 515/2014 a na núdzovú pomoc uvedenú v článku 14 nariadenia (EÚ) č. 515/2014.

               Ak sa suma uvedená v písmene b) nepridelí alebo nevynaloží, Komisia ju podľa postupu stanoveného v článku 5 ods. 5 písm. b) druhom pododseku nariadenia (EÚ) č. 515/2014 prerozdelí na osobitné opatrenia uvedené v článku 7 nariadenia (EÚ) č. 515/2014.

               Ak táto dohoda nenadobudne platnosť alebo sa nebude predbežne vykonávať do 1. júna 2017, celý príspevok Nórska sa použije v súlade s odsekom 2 tohto článku.

               2.Celková výška ročných platieb v rokoch 2018, 2019 a 2020 sa pridelí takto:

               a)40 % na osobitné opatrenia uvedené v článku 7 nariadenia (EÚ) č. 515/2014;

               b)50 % na vývoj systémov IT uvedený v článku 15 nariadenia (EÚ) č. 515/2014, pokiaľ sa príslušné legislatívne akty Únie schvália do 31. decembra 2018;

               c)10 % na opatrenia Únie uvedené v článku 13 nariadenia (EÚ) č. 515/2014 a na núdzovú pomoc uvedenú v článku 14 nariadenia (EÚ) č. 515/2014.

               Ak sa suma uvedená v písmene b) nepridelí alebo nevynaloží, Komisia ju podľa postupu stanoveného v článku 5 ods. 5 písm. b) druhom pododseku nariadenia (EÚ) č. 515/2014 prerozdelí na osobitné opatrenia uvedené v článku 7 nariadenia (EÚ) č. 515/2014.

               3.Dodatočné sumy pridelené na preskúmanie v polovici trvania, opatrenia Únie, osobitné opatrenia alebo program vývoja systémov IT sa použijú v súlade s príslušným postupom stanoveným v jednom z týchto ustanovení:

               a)článok 6 ods. 2 nariadenia (EÚ) č. 514/2014;

               b)článok 8 ods. 7 nariadenia (EÚ) č. 515/2014;

               c)článok 7 ods. 3 nariadenia (EÚ) č. 515/2014;

               d) článok 15 druhý pododsek nariadenia (EÚ) č. 515/2014.

               4.
                     Komisia môže každý rok použiť sumu do výšky 1 581 EUR z platieb zaplatených Nórskom na financovanie administratívnych výdavkov na pracovníkov alebo externých pracovníkov potrebných na podporu vykonávania nariadenia (EÚ) č. 515/2014 a tejto dohody Nórskom.

               Článok 12

               Zachovanie dôvernosti informácií

               Informácie oznámené alebo získané v akejkoľvek forme podľa tejto dohody sú predmetom služobného tajomstva a sú chránené rovnakým spôsobom, akým sa podobné informácie chránia ustanoveniami vzťahujúcimi sa na inštitúcie Únie a právnymi predpismi Nórska. Takéto informácie sa môžu oznámiť len osobám v rámci inštitúcií Únie alebo členských štátov či Nórska, ktorých funkcie si vyžadujú, aby s nimi boli oboznámené, a môžu byť použité len na zabezpečenie účinnej ochrany finančných záujmov zmluvných strán.

               Článok 13

               Určenie zodpovedného orgánu

               1.
                     Nórsko oznámi Komisii formálne určenie zodpovedného orgánu na ministerskej úrovni, ktorý zodpovedá za riadenie a kontrolu výdavkov v rámci nástroja Fondu pre vnútornú bezpečnosť pre hranice a víza, čo najskôr po schválení národného programu.

               2.
                     Určenie uvedené v odseku 1 sa uskutoční za predpokladu, že subjekt spĺňa kritériá určenia súvisiace s vnútorným prostredím, kontrolnými činnosťami, informáciami, komunikáciou a monitorovaním stanovené v nariadení (EÚ) č. 514/2014 alebo na jeho základe.

               3.
                     Určenie zodpovedného orgánu sa opiera o stanovisko subjektu vykonávajúceho audit – môže ním byť orgán auditu –, ktorý posudzuje dodržiavanie kritérií určenia zo strany zodpovedného orgánu. Uvedený subjekt môže byť samostatnou verejnou inštitúciou zodpovednou za monitorovanie, hodnotenie a audit správy. Subjekt vykonávajúci audit funguje nezávisle od zodpovedného orgánu a svoju prácu vykonáva v súlade s medzinárodne prijatými štandardmi auditu. Nórsko môže svoje rozhodnutie o určení založiť na tom, či sú systémy riadenia a kontroly v podstate rovnaké ako tie, ktoré už boli zavedené v predchádzajúcom období, a či fungujú účinne. Ak sa existujúcimi výsledkami auditu a kontroly preukáže, že určený subjekt už viac nespĺňa kritériá určenia, Nórsko prijme opatrenia potrebné na zabezpečenie toho, aby sa nedostatky vo vykonávaní úloh tohto subjektu odstránili, a to vrátane ukončenia jeho určenia.

               Článok 14

               Vymedzenie rozpočtového roka

               Na účely tejto dohody zahŕňa rozpočtový rok, ako sa uvádza v článku 60 ods. 5 nariadenia (EÚ, Euratom) č. 966/2012, uhradené výdavky a získané príjmy, ktoré boli zahrnuté do účtov zodpovedného orgánu v období od 16. októbra roku „N – 1“ do 15. októbra roku „N“.

               Článok 15

               Oprávnenosť výdavkov

               Odchylne od článku 17 ods. 3 písm. b) a ods. 4 nariadenia (EÚ) č. 514/2014 sú oprávnené aj výdavky, ak ich vyplatil zodpovedný orgán pred tým, ako bol formálne určený v súlade s článkom 13 tejto dohody, za predpokladu, že systémy riadenia a kontroly používané pred formálnym určením sú v podstate rovnaké, ako tie, ktoré platia po formálnom určení zodpovedného orgánu.

               Článok 16

               Žiadosť o platbu ročného zostatku

               1.
                     Do 15. februára roku nasledujúceho po príslušnom rozpočtovom roku Nórsko predloží Komisii dokumenty a informácie požadované podľa článku 60 ods. 5 prvého pododseku písm. b) a písm. c) nariadenia (EÚ, Euratom) č. 966/2012.

               Odchylne od článku 44 ods. 1 nariadenia (EÚ) č. 514/2014 a v súlade článkom 60 ods. 5 tretím pododsekom nariadenia (EÚ, Euratom) č. 966/2012 predloží Nórsko Komisii do 15. marca roku nasledujúceho po príslušnom rozpočtovom roku posudok uvedený v článku 60 ods. 5 druhom pododseku nariadenia (EÚ, Euratom) č. 966/2012.

               Predložené dokumenty uvedené v tomto odseku budú slúžiť ako žiadosť o platbu ročného zostatku.

               2.
                     Dokumenty uvedené v odseku 1 sa vypracujú podľa vzorov prijatých Komisiou na základe článku 44 ods. 3 nariadenia (EÚ) č. 514/2014.

               Článok 17

               Správa o vykonávaní

               Odchylne od článku 54 ods. 1 nariadenia (EÚ) č. 514/2014 a v súlade článkom 60 ods. 5 tretím pododsekom nariadenia (EÚ, Euratom) č. 966/2012 predloží Nórsko Komisii do 15. februára každého roku až do roku 2022 a vrátane tohto roku výročnú správu o vykonávaní národného programu v predchádzajúcom rozpočtovom roku a tieto informácie môže na príslušnej úrovni uverejniť.

               Prvá výročná správa o vykonávaní národného programu sa predloží 15. februára po nadobudnutí platnosti tejto dohody alebo začatí jej predbežného vykonávania.

               Prvá správa má obsahovať rozpočtové roky od roku 2014 až do rozpočtového roku pred termínom prvej výročnej správy v súlade s druhým pododsekom. Záverečnú správu o vykonávaní národného programu predloží Nórsko do 31. decembra 2023.

               Článok 18

               Systém elektronickej výmeny údajov

               Každá oficiálna výmena informácií medzi Nórskom a Komisiou sa v súlade s článkom 24 ods. 5 nariadenia (EÚ) č. 514/2014 vykoná pomocou systému elektronickej výmeny údajov, ktorý na tento účel poskytne Komisia.

               Článok 19

               Nadobudnutie platnosti

               1.Generálny tajomník Rady Únie je depozitárom tejto dohody.

               2.Zmluvné strany túto dohodu schvália v súlade so svojimi vlastnými postupmi. Zmluvné strany si navzájom oznámia ukončenie týchto postupov.

               3.Táto dohoda nadobúda platnosť prvým dňom prvého mesiaca, ktorý nasleduje po dni posledného oznámenia uvedeného v odseku 2.

               4.Bez toho, aby boli dotknuté ústavné požiadavky, zmluvné strany vykonávajú, s výnimkou článku 5, túto dohodu predbežne odo dňa nasledujúceho po jej podpísaní.

               Článok 20

               Platnosť a ukončenie dohody

               1.Únia aj Nórsko môže túto dohodu ukončiť oznámením svojho rozhodnutia druhej zmluvnej strane. Táto dohoda sa prestane uplatňovať tri mesiace odo dňa takéhoto oznámenia. Realizácia projektov a činností prebiehajúcich v čase ukončenia platnosti dohody pokračuje za podmienok stanovených v tejto dohode. Zmluvné strany sa spoločne dohodnú na vyriešení akýchkoľvek ďalších dôsledkov ukončenia dohody.

               2.Platnosť tejto dohody sa skončí ukončením platnosti dohody o pridružení s Nórskom v súlade s článkom 8 ods. 4, článkom 11 ods. 3 alebo článkom 16 dohody o pridružení s Nórskom.

               Článok 21

               Jazyky

               Táto dohoda je vyhotovená v jedinom pôvodnom vyhotovení v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a nórskom jazyku, pričom každé znenie je rovnako autentické.

               PRÍLOHA

               Vzorec na výpočet finančných príspevkov na roky 2019 a 2020 a platobné údaje

               Finančný príspevok Nórska do nástroja Fondu pre vnútornú bezpečnosť pre hranice a víza uvedený v článku 5 ods. 7 druhom a treťom pododseku nariadenia č. 515/2014 sa na roky 2019 a 2020 vypočítava takto:

               Pre každý jeden rok od roku 2013 do roku 2017 sa konečné údaje o hrubom domácom produkte (HDP) Nórska dostupné k 31. marcu 2019 vydelia súčtom HDP všetkých štátov zúčastňujúcich sa na nástroji Fondu pre vnútornú bezpečnosť pre hranice a víza za príslušný rok. Priemer získaných piatich percentných podielov za roky 2013 až 2017 sa uplatní na sumu skutočných ročných rozpočtových prostriedkov pre nástroj Fondu pre vnútornú bezpečnosť pre hranice a víza na roky 2014 až 2019 a ročné viazané rozpočtové prostriedky pre nástroj Fondu pre vnútornú bezpečnosť pre hranice a víza na rok 2020, ako je zahrnuté v návrhu všeobecného rozpočtu Európskej únie na rozpočtový rok 2020 schválenom Komisiou s cieľom získať celkovú sumu, ktorú má Nórsko zaplatiť za celé obdobie vykonávania nástroja Fondu pre vnútornú bezpečnosť pre hranice a víza. Z tejto sumy sa ročné platby, ktoré Nórsko skutočne zaplatilo v súlade s článkom 10 ods. 1 tejto dohody, odrátajú na účel získania celkovej sumy príspevkov na roky 2019 a 2020. Polovica tejto sumy sa zaplatí v roku 2019 a druhá polovica v roku 2020.

               Finančný príspevok sa uhradí v eurách.

               Nórsko uhradí svoj príslušný finančný príspevok najneskôr 45 dní po doručení oznámenia o dlhu. V prípade akéhokoľvek omeškania úhrady príspevku vzniká povinnosť zaplatiť úrok z omeškania z neuhradenej sumy od dátumu splatnosti. Úrokovou sadzbou je sadzba, ktorú Európska centrálna banka uplatňuje na svoje hlavné refinančné operácie, uverejnená v sérii C Úradného vestníka Európskej únie a platná v prvý kalendárny deň mesiaca splatnosti pohľadávky, zvýšená o 3,5 percentuálneho bodu.

                     (1)
                  Ú. v. ES L 176, 10.7.1999, s. 36.

                     (2)
                  Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

                     (3)
                  Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

                     (4)
                  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1), naposledy zmenené nariadením (EÚ, Euratom) č. 547/2014 z 15. mája 2014 (Ú. v. EÚ L 163, 29.5.2014, s. 18).

                     (5)
                  Delegované nariadenie Komisie (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

                     (6)
                  Nariadenie Rady (Euratom, ES) č. 2185/96 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

                     (7)
                  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

                     (8)
                  Ú. v. ES L 1, 3.1.1994, s.461.


Návrh ROZHODNUTIE RADY o uzavretí Dohody o určitých aspektoch leteckých služieb medzi Európskou úniou a Tureckou republikou